PÁLYÁZAT

**a Hajdú-Bihar Megyei Önkormányzat Sportösztöndíjának elnyerésére**

**A Hajdú-Bihar Megyei Önkormányzat Közgyűlése pályázatot hirdet a 2019/2020-as tanévre, sportösztöndíj elnyerésére.**

Támogatásban részesíthető az a pályázó, aki felsőoktatási intézményben nappali vagy levelező tagozaton tanulmányokat folytat, magyar állampolgárságú, Hajdú-Bihar megyei érvényes lakcímmel rendelkezik és Hajdú-Bihar megyei sportszervezet leigazolt sportolója. A pályázat elnyerésének további feltétele, hogy a pályázó sporteredményeiben, valamint tanulmányi eredményeiben a következő feltételeknek megfeleljen:

* **Olimpiai sportágban**, országos sportági szakszövetség által igazolt **I. osztályú** minősítésű sportoló,
* Az ösztöndíj folyósítása szempontjából figyelembevehető időszakban a **tanulmányi eredménye 3,51** vagy annál magasabb tanulmányi átlag.

**A pályázatokat egyénileg, pályázati adatlapon kell benyújtani!**

**A pályázathoz csatolni kell:**

* a felsőoktatási intézmény által kiadott aktív hallgatói jogviszonyról szóló igazolást,
* a pályázati felhívás megjelenését megelőző utolsó lezárt tanulmányi félévet tanúsító, oktatási intézmény által kiadott hitelesített igazolást,
* igazolást arról, hogy a pályázó Hajdú-Bihar megyei sportszervezet leigazolt sportolója,
* az országos sportági szakszövetség minősítő igazolását,
* a pályázat benyújtását megelőző év sporteredményeit igazoló dokumentumokat,
* a pályázó lakcímkártyája lakóhelyet igazoló oldalának egyszerű másolatát

Az ösztöndíj folyósítása szempontjából figyelembe vett időszak:

**2019. szeptember 1. - 2020. augusztus 31.**

A pályázati adatlap, az adatkezelési tájékoztató és további információ a Hajdú-Bihar Megyei Önkormányzati Hivatal Jogi és Koordinációs Osztályán kérhető (4024 Debrecen, Piac u. 54. fsz. 15-ös szoba, tel: 20/474-3582, e-mail: ekondor@hbmo.hu), valamint megtekinthető és letölthető a [www.hbmo.hu](http://www.hbmo.hu) honlapról.

**A pályázatok leadási határideje: 2020. március 13. 12.00 óra**

A pályázatok *csak személyesen*, a Hajdú-Bihar Megyei Önkormányzati Hivatal Jegyzői Titkárságán adhatók le. (4024 Debrecen, Piac u. 54. fsz. 7. szoba).

* A pályázatok elbírálásáról a Hajdú-Bihar Megyei Önkormányzat Közgyűlése várhatóan a leadási határidőt követő ülésén dönt.
* A nyertes pályázóval az önkormányzat támogatási szerződést köt.
* Az ösztöndíj két részletben, utófinanszírozás keretében kerül kifizetésre.
* A pályázó a támogatás felhasználásáról a támogatási szerződésben meghatározott ideig és módon köteles elszámolni.
* Az ösztöndíj többször is elnyerhető.
* A határidőn túl beérkezett, formailag hibás pályázatok nem kerülnek értékelésre.
* Az ösztöndíjat elnyert hallgató, amennyiben hallgatói jogviszonyában változás áll be (hallgatói jogviszonya megváltozik, vagy szünetel, illetve sporttevékenységét vagy a versenyzést az ösztöndíj folyósítása szempontjából figyelembe vehető időtartam alatt megszünteti, vagy bármilyen okból szünetelteti), **köteles a változásról nyolc napon belül írásban** tájékoztatni a közgyűlés elnökét.

**Debrecen, 2020. február 18.**

**Pajna Zoltán sk.**

 **megyei közgyűlés elnöke**

Pályázati felhívás melléklete

**Adatkezelési tájékoztató**

***a Hajdú-Bihar Megyei Önkormányzat Sportösztöndíjának elnyerésére***

***vonatkozó pályázat benyújtásához kapcsolódóan***

A Hajdú-Bihar Megyei Önkormányzat a Sportösztöndíjra pályázók személyes adatait tiszteletben tartja, elismeri az információs önrendelkezésükhöz való jogukat, ezért kiemelt figyelmet fordít arra, hogy a mindenkor hatályos adatvédelmi jogszabályokban foglalt követelményeknek megfelelően járjon el.

**I. Általános rendelkezések**

**Vonatkozó jogszabályok:**

* AZ EURÓPAI PARLAMENT ÉS A TANÁCS (EU) 2016/679 RENDELETE
(2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, továbbiakban: GDPR),
* az információs önrendelkezési jogról és az információszabadságról szóló
2011. évi CXII. törvény, (továbbiakban: Info tv.)

**Az adatkezelés célja:**

A Hajdú-Bihar Megyei Önkormányzat Sportösztöndíjára szóló pályázati feltételeknek való megfelelés vizsgálata, beazonosítás és kapcsolattartás, a pályázat elbírálása.

**Az Adatkezelők megnevezése, elérhetőségei:**

*Hajdú-Bihar Megyei Önkormányzat*

postacím: 4024 Debrecen, Piac u. 54.

e-mail: elnok@hbmo.hu telefon:06-52-507-519

honlap: www.hbmo.hu

*Hajdú-Bihar Megyei Önkormányzati Hivatal*

postacím: 4024 Debrecen, Piac u. 54.

e-mail: jegyzo@hbmo.hu telefon:06-52-507-524

honlap: www.hbmo.hu

**A kezelt személyes adatok köre:**

A pályázati adatlap szerint: Név (családi és utónév, születési név); Születési hely, idő; Anyja neve; Állampolgársága; Lakcím; Mobiltelefonszám, E-mail cím; Számlatulajdonos banki adatai (bank neve, címe, számlaszám), Hallgatói jogviszony adatai; Tanulmányi átlag; sporteredmények; a pályázó sportága, Sportszervezete neve, Felkészítő edző neve, elérhetősége.

**Az adatkezelés jogalapja:**

A pályázat elbírálásához szükséges a megjelölt adatok megadása, melyek alapján a Hajdú-Bihar Megyei Önkormányzat Közgyűlése vizsgálja a jogosultsági feltételek fennállását. Az Ön, mint érintett kifejezett hozzájárulása (GDPR rendelet 6. cikk (1) bekezdés a) pont), valamint a szerződéses jogviszony létesítése érdekében az adatkezelés a szerződés megkötését megelőzően az érintett kérésére történő lépések megtételéhez szükséges.

**Az adatkezelés időtartama:**

A személyes adatokat a szerződés megkötését követően a számviteli törvény szerinti 8 éves iratmegőrzési kötelezettség lejártáig, illetőleg a hozzájárulás visszavonásáig.

**Ki lesz az Ön által megadott adatok kezelésére még feljogosítva:**

Az ösztöndíj pályázatok tartalmi értékelését végzők, valamint az ösztöndíj odaítéléséről döntő megyei közgyűlés tagjai.

**Az adatok tárolási módja:**

A Hajdú-Bihar Megyei Önkormányzati Hivatal Adatkezelőnél kezelésre kerülő személyes adatok az elektronikus iktatási rendszerben, illetőleg papír formátumban kerülnek tárolásra.

**Adatbiztonsági intézkedések**

Az Adatkezelők gondoskodnak az általuk kezelt személyes adatok biztonságáról, megteszik azokat a lehetséges technikai intézkedéseket, amelyek biztosítják, a felvett, tárolt, illetve kezelt adatok védettségét, óvja azokat a megsemmisüléstől, jogosulatlan felhasználástól és megváltoztatásuktól.

A személyes adatok 24 órás őrzéssel védett épületben, illetve, saját, dedikált szerveren kerülnek tárolásra. A szerver a Hajdú-Bihar Megyei Önkormányzat tulajdonában található, a kezelt adatokat az Adatkezelők harmadik országba nem továbbítják.

Az Adatkezelők gondoskodnak a következőkről:

* a tárolt adatokhoz belső rendszeren keresztül vagy közvetlen hozzáférés útján kizárólag az arra feljogosított személyek, és kizárólag az adatkezelés céljával összefüggésben férjenek hozzá,
* a felhasznált eszközök szükséges, rendszeres karbantartásáról, fejlesztéséről,
* az adatokat tároló eszköz megfelelő fizikai védelemmel ellátott zárt helyiségben történő elhelyezéséről, és annak fizikai védelméről,
* a különböző nyilvántartásokban tárolt adatok közvetlenül ne legyenek összekapcsolhatók és az érintetthez rendelhetők.

**II. Önt az adatkezeléssel kapcsolatban az alábbi érintetti jogok illetik meg:**

**1. Előzetes tájékozódáshoz való jog**

Önnek joga van ahhoz, hogy az adatkezeléssel összefüggő tényekről az adatkezelés megkezdését megelőzően tájékoztatást kapjon, melyre vonatkozóan jelen tájékoztatóban szereplő információk közlésével tesznek eleget az Adatkezelők.

**2. Az Ön hozzáférési joga**

**Ön tájékoztatást, visszajelzést kérhet bármely** Adatkezelőtől, hogy a személyes adatainak kezelése folyamatban van-e, és amennyiben az adatkezelés folyamatban van, **Ön jogosult arra, hogy hozzáférést kapjon** a kezelt személyes adataihoz, illetve az alábbi információkhoz:

* az adatkezelés célja;
* az Ön személyes adatainak kategóriái;
* azon személyek vagy szervek, szervezetek, akikkel vagy amelyekkel az Ön személyes adatait közölték, vagy közölni fogják;
* az Ön személyes adatai tárolásának tervezett időtartama, vagy ha ez nem lehetséges, ezen időtartam meghatározásának szempontjai;
* Ön kérelmezheti az Adatkezelőtől személyes adatainak helyesbítését, törlését vagy az adatok kezelésének korlátozását, és tiltakozhat személyes adatai kezelése ellen;
* az Ön panasztételi joga a Nemzeti Adatvédelmi és Információszabadság Hatósághoz;
* az adatok forrása.

**2. Az Ön helyesbítéshez való joga**

Kérheti, hogy az Adatkezelők indokolatlan késedelem nélkül helyesbítsék az Önre vonatkozó pontatlan személyes adatokat, illetve Ön kérheti hiányos személyes adatainak kiegészítését.

**3. Az Ön törléshez való joga**

Kérheti, hogy az Adatkezelők indokolatlan késedelem nélkül töröljék az Önre vonatkozó személyes adatokat, különösen akkor,

* ha Ön visszavonja a hozzájárulását, és az adatkezelésnek nincsen más jogalapja;
* az Ön adataira már nincs szükség abból a célból, amelyből azokat az Adatkezelő gyűjtötte vagy kezelte;
* ha az Ön adatait jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

**4. Az Ön joga az adatkezelés korlátozásához**

Kérésére az Adatkezelők korlátozzák a személyes adataira vonatkozó adatkezelést, ha az alábbiak valamelyike teljesül:

* amennyiben Ön vitatja a személyes adatai pontosságát, ez esetben a korlátozás arra az időtartamra vonatkozik, amely lehetővé teszi, hogy ellenőrzésre kerüljön a személyes adatok pontossága;
* az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
* már nincs szükség a személyes adatokra az adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez.

**5. Az Ön joga az adathordozhatósághoz**

Kérelmezheti, hogy a rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta.

A jog gyakorlása során jogosult arra, hogy kérje az adatkezelők között az adatok közvetlen továbbítását.

**6. Az Ön joga a hozzájárulás visszavonásához**

Bármikor jogosult visszavonni hozzájárulását az adatok felhasználására vonatkozóan, ebben az esetben az Adatkezelők megszüntetik az Ön adatainak kezelését. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**7. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség**

Az Adatkezelők minden olyan címzettet tájékoztatnak a helyesbítésről, törlésről, korlátozásról, akivel, vagy amellyel a személyes adatokat közölték, kivéve, ha ez lehetetlen, vagy aránytalanul nagy teherrel, erőfeszítéssel jár. Az Ön kérésére erről tájékoztatást nyújtunk.

**Ön a fenti jogait bármelyik Adatkezelő részére eljutatott kérelem útján gyakorolhatja:**

*Név: Hajdú-Bihar Megyei Önkormányzat*

Postacím: 4024 Debrecen, Piac u. 54.

E-mail: elnok@hbmo.hu

*Név: Hajdú-Bihar Megyei Önkormányzati Hivatal*

Postacím: 4024 Debrecen, Piac u. 54.

e-mail: jegyzo@hbmo.hu

Amennyiben Ön tájékoztatást kér az Adatkezelőktől, a tájékoztatást a beérkezéstől számított 30 napon belül kötelesek az Ön számára megadni.

Amennyiben Ön az adatainak helyesbítését, törlését, vagy zárolását kéri, a kérelem elbírálásáról az Adatkezelők a beérkezéstől számított 30 napon belül kötelesek a kérelmet elbírálni, és döntésének megfelelően gondoskodnak az adat 5 napon belül történő helyesbítéséről, törléséről, illetve zárolásáról. A kérelem elutasítása esetén az Adatkezelők Önt erről közvetlenül értesítik, mely tartalmazza az elutasítás ténybeli és jogi indokait, továbbá a bírósághoz, valamint illetékes hatósághoz fordulás lehetőségét.

**III. Nyilvánosság**

Tájékoztatom a pályázókat, hogy eredményes pályázat esetén a Sportösztöndíjhoz kapcsolódóan nyilvános rendezvény kerül megtartásra, melyen kép-és/vagy hangfelvétel készül, amiket a Hajdú-Bihar Megyei Önkormányzat a Sportösztöndíjjal kapcsolatos kommunikációs tevékenységével összefüggésben (sajtóközlemények, sajtóhírek, közösségi médiában történő megjelenés, kiadvány, stb.) felhasznál, nyilvánosságra hoz.

**IV. Panasz benyújtásának joga**

Tájékoztatom, hogy amennyiben megítélése szerint az Adatkezelők tevékenységükkel, vagy mulasztással jogsértést követtek el az Önre vonatkozó személyes adatok kezelésével vagy feldolgozásával kapcsolatban, panasz benyújtására jogosult a Nemzeti Adatvédelmi és Információszabadság Hatósághoz.

Nemzeti Adatvédelmi és Információszabadság Hatóság, 1125 Budapest, Szilágyi Erzsébet fasor 22/C., Telefon: +36 (1) 391-1400, Fax: +36 (1) 391-1410, E-mail: ugyfelszolgalat@naih.hu, Honlap: [www.naih.hu](http://www.naih.hu)

**V. Bírósághoz fordulás lehetősége**

Lehetősége van továbbá bírósághoz is fordulni az Adatkezelőkkel szemben jogai megsértése esetén. Az eljárás megindítására az Adatkezelők székhelye szerinti, vagy az Ön lakóhelye vagy tartózkodási helye szerinti törvényszék előtt van lehetősége. Amennyiben az Ön szokásos tartózkodási helye nem Magyarországon található, hanem az Európai Unió más tagállamának területén, úgy a bírósági eljárást a szokásos tartózkodási helye szerinti tagállam bírósága előtt is megindíthatja.

**VI. Részletes szabályok**

Az Ön jogaira, jogai érvényesítésére irányadó további szabályokat az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló rendelet (**GDPR**) 12-23. cikkei, valamint a 77-82. cikkei tartalmazzák.

**Debrecen, 2020. február 18.**